Norsk drømmestart for Celtic
Johansen brukte kun drøye halvtimen på å notere seg på scoringslista. Gary Mackay-Steven gjorde et glimrende forarbeid da han skar innover i banen fra venstresiden og slapp ballen til nordmannen som kom fra dypet. Fra drøye 11 meter satte Johansen ballen sikkert til side for keeper Scott Fox. – Vi har viktige kamper hver eneste uke nå så det var godt å starte med en seier, sa Johansen etter kampen. Han spilte sammen med Scott Brown som sittende midtbanespiller, men hovedpersonen selv mener ikke det spilte noen stor rolle. – Det er ikke så stor forskjell. Jeg kan fortsatt komme i farlige posisjoner. Det er vanskeligere å score fra en dypere rolle, men det viktigste er at vi vant kampen.Deila valgte å spare nordmannen, som forsvant litt ut av kampen, i annenomgang. Johansen ble byttet ut etter timen spilt til fordel for Kris Commons. 24-åringen gikk av banen til applaus fra 45 000 på Celtic Park. – Det var en kamp med høy intensitet og du kunne se at noen av spillerne ble sliten mot slutten, fortsatte Deila. Etter kampen gikk en fornøyd Deila ut til hjemmepublikummet og slo tre ganger i luften mens han brølte et godt gammeldags seiersbrøl. Men etter kampen kritiserte nordmannen måten de avsluttet kampen på. – Man ønsker alltid å spille bedre. I dag var vi ok i 55-60 minutter, men den siste halvtimen var spilte vi sløvt og rotete, sa Deila etter kampen. As the players leave the field, the manager salutes the crowd for their efforts in the opening day victory. #RonnyRoar #FlagDay (MH) — Celtic Football Club (@celticfc)01.08.15, 03:37Deilas mannskap fikk en perfekt åpning på kampen etter bare fire minutter. Spissen Leigh Griffiths (24) ble taklet innenfor straffefeltet og dommeren pekte umiddelbart på straffemerket. Samme mann satte straffesparket i mål like etter og sendte Celtic opp i ledelsen 1-0. Men uheldigvis for 24-åringen ble han skadet i etterkant og måtte byttes ut etter bare 19 minutter. Dermed fikk Stefan Scepovic muligheten i drøye 70 minutter på topp, uten at serberen fikk utrettet stort. – Griffiths skal være tilbake på onsdag. Han fikk seg bare en liten smell. Det er ikke alvorlig, sa Deila etter kampen.Etter drøye 20 minutter havnet Celtic-målvakt Craig Gordon i i kjempetrøbbel. Jackson Irvine ble spilt igjennom i bakrom etter en håpløs feilpasning fra Celtic-forsvarer Efe Ambrose. Gordon stormet ut av målet og hektet Irvine som var forbi keeperen med mål i sikte. Gordon fratok Ross County en opplagt scoringsmulighet, men slapp utrolig nok unna med gult kort. Riktignok fikk muligheten til å redusere til 1-2 etter 56 minutter, men Craig Currans skudd fra kloss hold gikk rett på keeper Gordon. Deila hadde valgt ut følgende elleve fra start: (4-2-3-1): Gordon - Ambrose, Boyata, van Dijk, Tierney - Brown, Johansen - Forrest, Armstrong, Mackay - Steven - Griffiths. There it is.. The Ronny Roar!!! Great start from the Champions! @celticfc #HailHail 🍀 — Lee Fitz (@UncleLroyCFC)01.08.15, 03:37
(Celtic - Ross County 2-0) Stefan Johansen (24) scoret i serieåpningen for Celtic og ga Ronny Deila en best tenkelig start på sesongen.